CELEX: C2007/269/80
Language: mt
Date: 2007-11-10 00:00:00
Title: Kawża T-201/04: Sentenza tal-Qorti tal-Prim'Istanza tas- 17 ta' Settembru 2007 — Microsoft vs Il-Kummissjoni ( Kompetizzjoni — Abbuż ta' pożizzjoni dominanti — Sistemi operattivi għal client PC's — Sistemi operattivi għal servers ta' work group — Media players li jippermettu riċezzjoni kontinwa (streaming) — Deċiżjoni li tikkonstata ksur ta' l-Artikolu 82 KE — Rifjut min-naħa ta' l-impriża dominanti li tipprovdi l-informazzjoni dwar l-interoperabbiltà u li tawtorizza l-użu tagħha — Impriża dominanti li tissuġġetta l-provvista tas-sistema operattiva tagħha għal client PC's għall-akkwist simultanju tal-media player tagħha — Miżuri korrettivi — Ħatra ta' trustee indipendenti — Multa — Determinazzjoni ta' l-ammont — Proporzjonalità )

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/45
            
         Sentenza tal-Qorti tal-Prim'Istanza tas-17 ta' Settembru 2007 — Microsoft vs Il-Kummissjoni
   (Kawża T-201/04) (1)
   
   (“Kompetizzjoni - Abbuż ta' pożizzjoni dominanti - Sistemi operattivi għal client PC's - Sistemi operattivi għal servers ta' work group - Media players li jippermettu riċezzjoni kontinwa (streaming) - Deċiżjoni li tikkonstata ksur ta' l-Artikolu 82 KE - Rifjut min-naħa ta' l-impriża dominanti li tipprovdi l-informazzjoni dwar l-interoperabbiltà u li tawtorizza l-użu tagħha - Impriża dominanti li tissuġġetta l-provvista tas-sistema operattiva tagħha għal client PC's għall-akkwist simultanju tal-media player tagħha - Miżuri korrettivi - Ħatra ta' trustee indipendenti - Multa - Determinazzjoni ta' l-ammont - Proporzjonalità’)
   (2007/C 269/80)
   Lingwa tal-kawża: L-Ingliż
   Partijiet
   
      Rikorrenti: Microsoft Corp. (Redmond, Washington, l-Istati Uniti) (rappreżentanti: J.-F. Bellis, avukat, u I. Forrester, QC)
   
      Konvenuta: Il-Kummissjoni tal-Komunitajiet Ewropej (rappreżentanti: inizjalment R. Wainwright, F. Castillo de la Torre, P. Hellström u A. Whelan, aġenti, wara minn F. Castillo de la Torre, P. Hellström u A. Whelan)
   
      Intervenjenti in sostenn tar-rikorrenti: The Computing Technology Industry Association, Inc. (Oakbrook Terrace, Illinois, l-Istati Uniti) (rappreżentanti: G. van Gerven, T. Franchoo, avukati, u B. Kilpatrick, solicitor); DMDsecure.com BV (Amsterdam, l-Olanda); MPS Broadband AB (Stokkolma, l-Iżvezja); Pace Micro Technology plc (Shipley, West Yorkshire, ir-Renju Unit); Quantel Ltd (Newbury, Berkshire, ir-Renju Unit); Tandberg Television Ltd (Southampton, Hampshire, ir-Renju Unit) (rappreżentant: J. Bourgeois, avukat); Association for Competitive Technology, Inc. (Washington, DC, l-Istati Uniti) (rappreżentanti: L. Ruessmann, P. Hecker, avukati, u K. Bacon, barrister); TeamSystem SpA (Pesaro, l-Italja); Mamut ASA (Oslo, in-Norveġja) (rappreżentant: G. Berrisch, avukat); u Exor AB (Uppsala, l-Iżvezja) (rappreżentanti: S. Martínez Lage, H. Brokelmann u R. Allendesalazar Corcho, avukati)
   
      Intervenjenti in sostenn tal-konvenuta: Software & Information Industry Association (Washington, DC) (rappreżentanti: J. Flynn, QC, C. Simpson, T. Vinje, solicitors, D. Paemen, N. Dodoo u M. Dolmans, avukati); Free Software Foundation Europe eV (Hamburg, il-Ġermanja) (rappreżentant: C. Piana, avukat); Audiobanner.com (Los Angeles, California, l-Istati Uniti) (rappreżentant: L. Alvizar Ceballos, avukat); u European Committee for Interoperable Systems (ECIS) (Brussell, il-Belġju) (rappreżentanti: D. Paemen, N. Dodoo, M. Dolmans, avukati u J. Flynn, QC)
   Suġġett tal-Kawża
   Talba għall-annullament tad-Deċiżjoni tal-Kummissjoni 2007/53/KE ta' l-24 ta' Marzu 2004, dwar proċedura ta' applikazzjoni ta' l-Artikolu 82 [KE] u ta' l-Artikolu 54 tal-Ftehim ŻEE kontra Microsoft Corp. (każ COMP/C-3/37.792 — Microsoft) (ĠU 2007, L 32, p. 23), jew, sussidjarjament, talba għall-annullament jew it-tnaqqis tal-multa imposta fuq ir-rikorrenti f'din id-deċiżjoni.
   Dispożittiv tas-sentenza
   
               1)
            
            
               L-Artikolu 7 tad-Deċiżjoni tal-Kummissjoni 2007/53/CE ta' l-24 ta' Marzu 2004, dwar proċedura ta' applikazzjoni ta' l-Artikolu 82 [KE] u ta' l-Artikolu 54 tal-Ftehim ŻEE kontra Microsoft Corp. (każ COMP/C-3/37.792 — Microsoft) huwa annullat safejn:
               
                           —
                        
                        
                           jordna lil Microsoft li tippreżenta proposta fuq l-implementazzjoni ta' mekkaniżmu li għandu jinkludi l-ħatra ta' trustee indipendenti li għandu poteri ta' aċċess, indipendentement mill-Kummissjoni, għall-assistenza, għall-informazzjoni, għad-dokumenti, għall-uffiċċji u għall-impjegati ta' Microsoft kif ukoll għas-“source code” tal-prodotti rilevanti ta' Microsoft;
                        
                     
                           —
                        
                        
                           jeżiġi li l-proposta fuq l-implementazzjoni ta' dan il-mekkaniżmu tipprovdi li l-ispejjeż kollha marbuta mal-ħatra ta' trustee,inkluż ir-rimunerazzjoni tiegħu, ikunu a karigu ta' Microsoft;
                        
                     
                           —
                        
                        
                           jirriżerva lill-Kummissjoni d-dritt li timponi permezz ta' deċiżjoni mekkaniżmu bħal dak imsemmi fl-ewwel u fit-tieni inċiżi fuq imsemmija.
                        
                     
         
               2)
            
            
               Il-bqija tar-rikors huwa miċħud.
            
         
               3)
            
            
               Microsoft tbati 80 % ta' l-ispejjeż tagħha u 80 % ta' l-ispejjeż tal-Kummissjoni, ħlief għall-ispejjeż ta' din ta' l-aħħar marbuta ma' l-interventi ta' The Computing Technology Industry Association, Inc., ta' Association for Competitive Technology, Inc., ta' TeamSystem SpA, ta' Mamut ASA, ta' DMDsecure.com BV, ta' MPS Broadband AB, ta' Pace Micro Technology plc, ta' Quantel Ltd, ta' Tandberg Television Ltd u ta' Exor AB.
            
         
               4)
            
            
               Microsoft tbati l-ispejjeż tagħha u l-ispejjeż tal-Kummissjoni relatati mal-proċedura sommarja fil-Kawża T-201/04 R, ħlief għall-ispejjeż tal-Kummissjoni marbuta ma' l-interventi ta' The Computing Technology Industry Association, ta' Association for Competitive Technology, ta' TeamSystem, ta' Mamut, ta' DMDsecure.com, ta' MPS Broadband, ta' Pace Micro Technology, ta' Quantel, ta' Tandberg Television u ta' Exor.
            
         
               5)
            
            
               Microsoft tbati l-ispejjeż ta' Software & Information Industry Association, ta' Free Software Foundation Europe, ta' Audiobanner.com u ta' European Committee for Interoperable Systems (ECIS), li jinkludu dawk relatati mal-proċedura sommarja.
            
         
               6)
            
            
               Il-Kummissjoni tbati 20 % ta' l-ispejjeż tagħha u 20 % ta' l-ispejjeż ta' Microsoft, ħlief għall-ispejjeż ta' din ta' l-aħħar marbuta ma' l-interventi ta' Software & Information Industry Association, ta' Free Software Foundation Europe, ta' Audiobanner.com u ta' l-ECIS.
            
         
               7)
            
            
               The Computing Technology Industry Association, Association for Competitive Technology, TeamSystem, Mamut, DMDsecure.com, MPS Broadband, Pace Micro Technology, Quantel, Tandberg Television u Exor ibatu l-ispejjeż rispettivi tagħhom, inklużi dawk relatati mal-proċedura sommarja.
            
         
      (1)  ĠU C 179, 10.7.2004.